पाएं अपने शहर की ताज़ा ख़बरें और फ्री ई-पेपरडाउनलोड करें
रात्रि कर्फ्यू के दौरान गांव कौल में गश्त कर रही पुलिस टीम पर युवकों ने हमला कर दिया। ढांड थाना पुलिस ने केस दर्ज किया है। ढांड थाना से एसआई राजकुमार ने बताया कि शुक्रवार रात 11.45 बजे वे अपनी टीम के साथ गश्त पर थे। कोरोना के कारण लगे रात्रि कर्फ्यू के दौरान वे गांव कौल से चूहड़माजरा की तरफ जा रहे थे।
रास्ते में एक गली में तीन-चार युवक डंडे लिए खड़े थे। टीम ने युवकों को गली में खड़े होने का कारण पूछा व रात्रि कर्फ्यू लगे होने के कारण इस तरह खड़ा होना गलत बताया। युवकों ने कहा कि वे अपने घरों के सामने खड़े हैं। घर के सामने खड़ा होने से नहीं रोक सकते।
आरोपियों ने पुलिस टीम के साथ झगड़ा शुरू कर दिया। एक आरोपी के पहचान कौल निवासी जयपाल के तौर पर हुई। जयपाल ने मुंह पर डंडा मारा व दूसरे लड़के ने हाथ पर डंडा मारा। एक आरोपी ने गाड़ी के शीशे पर ईंट मारी।
एक आरोपी की पहचान
सब इंस्पेक्टर की शिकायत पर आरोपियों के खिलाफ सरकारी ड्यूटी में बाधा डालने, मारपीट करने, वाहन को नुकसान पहुंचाने समेत विभिन्न धाराओं के तहत केस दर्ज किया है। एक आरोपी की पहचान हुई है। जल्द ही आरोपियों को गिरफ्तार कर लिया जाएगा।
-रामकुमार, एसएचओ थाना ढांड
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn